stanford-oval/wikipedia huggingface dataset:
Sandro Tonali
Seurajoukkueura > Newcastle United ja kilpailukielto (2023–)

Tonali siirtyi heinäkuussa 2023 Milanista englantilaiseen Newcastle Unitediin viisivuotisella sopimuksella. Hänen siirtosummakseen uutisoitiin noin 70 miljoonaa euroa, mikä on kaikkien aikojen suurin italialaisesta pelaajasta maksettu summa. Tonali debytoi Newcastlessa 12. elokuuta 2023 valioliigaottelussa Aston Villaa vastaan. Tonali teki ottelun avausmaalin ja Newcastle voitti ottelun 5–1.
Lokakuussa 2023 Tonali sai 10 kuukauden kilpailukiellon ja 20 000 euron sakot jäätyään kiinni Italian jalkapalloliiton vedonlyöntisääntöjen rikkomisesta. Hän oli useiden vuosien ajan lyönyt vetoa oman joukkueensa otteluista pelatessaan Bresciassa ja Milanissa.
Maajoukkueura

Tonali edusti Italiaa vuoden 2018 alle 19-vuotiaiden EM-kilpailuissa. Hän pelasi myös alle 21-vuotiaiden EM-kilpailuissa vuosina 2021 ja 2023.
Italian A-maajoukkueessa Tonali debytoi 15. lokakuuta 2019 EM-karsintaottelussa Liechtensteinia vastaan.
Saavutukset

Päivitetty 31. tammikuuta 2024.
Brescia
Serie B: 2018–2019
AC Milan
Serie A: 2021–2022
Italian maajoukkue
Alle 19-vuotiaiden EM-kilpailut: hopeaa 2018
Salmi-Ruoke

| Salmi-Ruoke |
| --- | --- |
Valtiot:  Suomi
Maakunnat:  Pirkanmaa
Kunnat:  Ylöjärvi, Virrat
Koordinaatit:  62°07′17″N, 23°31′47″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Tarjanneveden alue (35.41)
Laskuoja:  oja Heinä-Ruokkeeseen 
Järvinumero:  35.415.1.016
Mittaustietoja
Pinnankorkeus:  189,4 m  
Rantaviiva:  3,677 km  
Pinta-ala:  19,612 ha  
Saaria:  ei saaria 
 fiSalmi-Ruoke 
Salmi-Ruoke  on Pirkanmaalla Virroilla ja Ylöjärvellä Karttiperän kylän lähellä sijaitseva järvi.
Maantietoa

Järven pinta-ala on 19,6 hehtaaria, se on 900 metriä pitkä ja 400 metriä leveä. Järvellä ei ole kartan mukaan saaria.  Sen rantaviivan pituus on 3,7 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Tarjanneveden alueella (35.41), jonka Keihäsjärven valuma-alueeseen (35.415) se kuuluu. Järven vedenpinnan korkeus on 189,4 metriä mpy.
Samuel H. Caldwell

| Samuel H>  Caldwell.Henkilötiedot |
| --- | --- |
Syntynyt: 15. tammikuuta 1904 Philadelphia, Pennsylvania, Yhdysvallat
Kuollut: 12. lokakuuta 1960 (56 vuotta)
Koulutus ja ura
Väitöstyön ohjaaja:  Vannevar Bush
Instituutti:  Massachusetts Institute of Technology
Tutkimusalue:  sähkötekniikka, tietokoneet
Tunnetut työt:  analogiakoneet
Samuel Hawks Caldwell (15. tammikuuta 1904 Philadelphia, Pennsylvania, Yhdysvallat – 12. lokakuuta 1960) oli yhdysvaltalainen sähköinsinööri, joka muistetaan varhaisten tietokoneiden kehittäjänä.
Caldwell teki 1920- ja 1930-luvuilla yhteistyötä Vannevar Bushin kanssa analogiakoneiden parissa Massachusetts Institute of Technologyssä. Hän teki paljon laskentatyötä MIT:n ensimmäisen analogiakoneen kehittämiseen. Kone tunnetaan differentiaalianalysaattorina, ja sen rakensivat Bush oppilaidensa kanssa. Toisen maailmansodan aikana Caldwell työskenteli Bushin alaisuudessa National Defense Research Committeessa.
Sodan jälkeen Caldwell johti MIT:n Center of Analysistä, jonka johtajana hän ymmärsi tietokoneiden tulevaisuuden merkityksen ja neuvoi MIT:n johtajia keskittymään sodan jälkeen uudelleen tietokonetutkimukseen. Caldwell oli suuntaamassa yliopistoa esimerkiksi Whirlwind-projektiin. Hän julkaisi vuonna 1949 kuuluisan tietokonetutkimuksensa Analogue and Special Purpose Computing Machines. Vuonna 1958 John Wiley & Sons julkaisi Caldwellin kirjoittaman kirjan Switching Circuits and Logical Design. Caldwell kuoli vuonna 1960.
Salmi-Köppi

| Salmi-Köppi |
| --- | --- |
Valtiot:  Suomi
Maakunnat:  Keski-Suomi
Kunnat:  Multia
Koordinaatit:  62°32′49″N, 25°02′52″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Mahlunjärven alue (14.62)
Laskuoja:  oja Pirttijärveen 
Järvinumero:  14.625.1.011
Mittaustietoja
Pinnankorkeus:  216,2 m  
Pituus:  430 m  
Leveys:  120 m  
Rantaviiva:  1,086 km  
Pinta-ala:  2,445 ha  
Tilavuus:  0,0001046 km³ 
Keskisyvyys:  4,28 m  
Suurin syvyys:  8 m  
Saaria:  ei saaria 
 fiSalmi-Köppi 
Salmi-Köppi  on Keski-Suomessa Multialla  Nikaranperän lähellä sijaitseva lampi.
Maantietoa

Lampi on 430 metriä pitkä, 120 metriä leveä, ja sen pinta-ala on 2,4 hehtaaria. Lammella ei ole kartan mukaan saaria. Lammen tilavuudeksi on saatu 104 600 kuutiometriä. Sen keskisyvyys on 4,3 metriä ja suurin syvyys on 8,0 metriä. Sen rantaviivan pituus on 1,1 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Mahlunjärven alueella (14.62), jonka Konttijoen valuma-alueeseen (14.625) se kuuluu. Lammen vedenpinnan korkeus on 216,2 metriä mpy.
Sami Pennanen

Sami Tapio Pennanen (s. 18. helmikuuta 1973 Helsinki) on suomalainen kuvataiteilija. Hän tekee maalauksia, valokuvia, piirroksia, esinekoosteita ja videoita. Pennanen kokoaa myös pienikokoisia yksittäisteoksia teoksia isommiksi ryhmiksi. Vuonna 2010 Pennanen sai Suomen Taiteilijaseuran Palokärki-palkinnon.
Sami Pennasen teos Suomen taidegraafikoiden näyttelyssä Murrosikä, Salon Taidemuseo 2011.
Sami Pennasen Is the New Blah blah blah, Taidekeskus Mältinranta 2010.
Aiheesta muualla

Sami Pennasen verkkosivut
Sami Pennanen Kansallisgallerian kokoelmissa
Sami Parttimaa

Sami Parttimaa (s. 18. syyskuuta 1975 Haapajärvi) on pesäpalloilija, joka edusti viimeksi Superpesiksessä pelaavaa Vimpelin Vetoa kesällä 2012. Ennen tuloaan Vimpeliin Parttimaa pelasi Oulun Lipossa. Haapajärven Pesä-Kiilojen kasvatti Parttimaa pelaa sisäpelissä yleensä vaihtajana numeroilla 3 ja 4. Hän on tunnettu kovista pompuistaan. Ulkokentällä Parttimaan pelipaikka on polttolinja. Parttimaa on ammatiltaan järjestelmäasiantuntija.
Parttimaa on pelannut Superpesiksessä 507 ottelua, joissa hän on lyönyt 99 juoksua, tuonut 350 sekä tehnyt kärkilyöntejä 2276. Hän on pelannut kerran Itä–Länsi-ottelussa.[lähde? ]
Saavutukset > Pelaajana

2 SM-hopeaa: 2011, 2012
1 SM-pronssi: 2000
1 Itä–Länsi-ottelu: 2000
Saarisjärvi (Virrat)

| Saarisjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Virrat
Koordinaatit:  62°16′58″N, 23°58′02″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Pihlajaveden reitin valuma-alue (35.48)
Laskuoja:  oja Yläinen-Kinkoon 
Järvinumero:  35.481.1.011
Mittaustietoja
Pinnankorkeus:  116,1 m  
Rantaviiva:  2,99 km  
Pinta-ala:  16,121 ha  
Saaria:  ei saaria 
 fiSaarisjärvi 
Saarisjärvi  on Pirkanmaalla Virroilla Kangasniemenkylän lähellä sijaitseva järvi.
Maantietoa

Järven pinta-ala on 16,1 hehtaaria, se on 900 metriä pitkä ja 450 metriä leveä. Järvellä ei ole kartan mukaan saaria.  Sen rantaviivan pituus on 3,0 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Pihlajaveden reitin valuma-alueella (35.48), jonka Uurasjärven alueeseen (35.481) se kuuluu. Järven vedenpinnan korkeus on 116,1 metriä mpy.
Salmi-Tenhetty

| Salmi-Tenhetty |
| --- | --- |
Valtiot:  Suomi
Maakunnat:  Pirkanmaa
Kunnat:  Kuhmoinen
Koordinaatit:  61°34′07″N, 24°59′38″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Pääskylänjoen valuma-alue (35.76)
Laskujoki:  oja Hahmajärveen 
Järvinumero:  35.766.1.016
Mittaustietoja
Pinnankorkeus:  142,1 m  
Rantaviiva:  1,353 km  
Pinta-ala:  5,22 ha  
Saaria:  ei saaria 
 fiSalmi-Tenhetty 
Salmi-Tenhetty on Pirkanmaalla Kuhmoisten Hahmajärvellä sijaitseva järvi.
Maantietoa

Järven pinta-ala on 5,2 hehtaaria ja se on 600 metriä pitkä ja 150 metriä leveä. Se sijaitsee kahden muun Tenhetty-järven ja Tenhettyvuoren keskellä Hahmajärven eteläpuolella. Järven keskellä on kapeikko, joka jakaa järven isoon ja pieneen järvenosaan. Järvellä ei ole kartan mukaan saaria ja se on autio. Sen rantaviivan pituus on 1,4 kilometriä ja sen rannat ovat suomaata. Järvelle ei tule tietä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Pääskylänjoen valuma-alueella (35.76), jonka Hahmajärven valuma-alueeseen (35.766) se kuuluu. Järven vedenpinnan korkeus on 142,1 metriä mpy. Siihen on johdettu kymmenen suo-ojaa, joista idästä laskeva on Iso-Tenhetyn laskuoja. Salmi-Tenhetyn laskuoja lähtee pohjoisrannasta kohti pohjoista, missä se laskee 750 metrin päässä Hahmajärven etelärannan Tenhetynlahteen.
Sanni Haahdenmaa

Sanni Haahdenmaa-Vaine (s. 1982 Vantaa) on suomalainen näyttelijä.
Hän on näytellyt Wasa Teaterissa, Rauman kaupunginteatterissa sekä Rauman kesäteatterissa. Rauman kaupungin kulttuuripalkinnon Haahdenmaa on saanut vuonna 2009 Pudotusuhka-näytelmästä.[lähde? ]
Haahdenmaa on esiintynyt Elina Haaviston roolissa televisiosarjassa Uusi päivä vuosina 2010–2012, vuoden 2012 joulujaksossa sekä keväästä 2013 lähtien maaliskuuhun 2015 saakka. Uudessa päivässä hän on näytellyt  sarjan alusta lähtien, ja on jäänyt jo kahteen kertaan joksikin aikaa pois sarjasta. Keväällä 2017 hahmo palasi lyhyelle vierailulle. Samaisen kevään päätösjaksossa Elina palasi jälleen Virtaukseen.
Hän toimi laulajana vuonna 2004 perustamassaan yhtyeessä Vaarna.[lähde? ]
Haahdenmaa on naimisissa näyttelijäkollegansa Kai Vaineen kanssa. He asuvat Tampereella ja heillä on kaksi yhteistä lasta. Sannilla on aiemmasta avioliitostaan kaksi lasta.
Sami Peltomäki

Sami Markus Peltomäki (s. 11. tammikuuta 1991 Alajärvi) on suomalainen keihäänheittäjä. Hän voitti vuonna 2012 alle 23-vuotiaiden Suomen mestaruuden tuloksella 76,60 ja sijoittui hopealle alle 23-vuotiaiden Pohjoismaiden-mestaruuskilpailuissa Ullensakerissa Norjassa tuloksella 74,63. Alle 23-vuotiaiden EM-kilpailuissa Tampereella 2013 hän sijoittui seitsemänneksi tuloksella 76,77.
Kalevan kisoissa Peltomäki sijoittui neljänneksi vuosina 2017 ja 2019, viidenneksi vuosina 2014 ja 2016 ja kuudenneksi vuonna 2012. Hänellä on myös SM-mitaleja M16- ja M17-sarjoissa ja pari nuorten maaotteluedustusta.
Peltomäki ylitti 80 metrin rajan yhden kerran urallaan; Pihtiputaan Keihäskarnevaaleilla 29.6.2014 hän heitti 80,36.
Peltomäkeä valmensi Petteri Piironen.
Kausien parhaat heitot

2010   67,41
2011   73,35
2012   76,71
2013   77,27
2014   80,36
2015   79,55
2016   79,02
2017   79,21
2019   78,92
Saltivkan piiri

| Saltivkan piiri Салтівський район |
| --- | --- |
 Saltivkan piirin sijainti Harkovassa
Valtio:  Ukraina
Alue:  Harkovan alue
Piiri:  Harkovan piiri
Kaupunki:  Harkova
Perustettu:  1937
Pinta-ala  ():  31,61 km²
Väkiluku   ():  292 000
Saltivkan piiri (ukr. Салтівський район, Saltivskyi raion; vuosina 1937—1961: Stalinin piiri; 1961—2022: Moskovan piiri) on yksi Ukrainan suurkaupunki Harkovan yhdeksästä hallinnollisesta alueesta (kaupunkipiiristä). Piiri käsittää Harkovan keskustasta itään kaupungin ulkorajalle ulottuvan sektorin, jonka pinta-ala on 31,61 neliökilometriä. Piirissä asui noin 292 000 ihmistä. Vuonna 1989 piirin väkiluku oli 332 568.
Saltivkan piirin vaakuna.
Piiri on perustettu alkujaan nimellä Stalinin piiri (ukr. Сталінський район; 1937—1961). Vuosina 1961—2022 se kulki nimellä Moskovan piiri (Московський район). Venäjän hyökkäyssodan (2022–) aikana piiri nimettiin Saltivkan kaupunginosan mukaan.
Saltivkan kaupunkipiirin naapureina ovat Harkovan Kiovan piiri pohjoisessa, Harkovan piiri idässä (mihin koko Harkova on kuulunut kesän 2020 aluehallinnollisesta uudistuksesta lähtien) sekä Nemyšljan, Slobodan ja Osnovan kaupunkipiirit etelässä.
Ukrainan rautatieliikenteen valtionyliopiston (UkrDUZT) päärakennus.
Piirin alueella sijaitsevat muun muassa:
Harkovan metron asema Zah’ysnykiv Ukrajiny
Ukrainan rautatieliikenteen valtionyliopisto (UkrDUZT)
Saltivka, kaupunginosa
Aiheesta muualla

Kuvia tai muita tiedostoja aiheesta Saltivkan piiri Wikimedia Commonsissa
Saltivkan piirin rajat Open Street Map -kartalla (ukrainaksi)
Sami Partanen (pesäpalloilija)

| Sami Partanen> Henkilötiedot |
| --- | --- |
Syntynyt: 13. heinäkuuta 1979 (ikä 45) Saari
Kansalaisuus:   Suomi
Pesäpalloilija
Lempinimi:  Eko
Ulkopelipaikka:  Ykkösvahti
Seura:  Kiteen Pallo -90
Pelaajaura
Ammattilaisjoukkueet
1997–2002 2003 2004–2009 2010–2011 2012–2018 2019–2020 2021–2022:  Kiteen Pallo -90 Kinnarin Pesis Kiteen Pallo -90 Kouvolan Pallonlyöjät Kiteen Pallo -90 Imatran Pallo-Veikot Kiteen Pallo
Sami Partanen (s. 13. heinäkuuta 1979 Saari) on uransa lopettanut suomalainen pesäpalloilija, joka pelasi vuonna 2022 päättyneellä urallaan viimeksi Kiteen Pallo-90:ssä.
Ykkösvahtina pelaavaa Partasta pidetään yhtenä aikakautensa parhaista etukenttäpelaajista. Viime vuosina Partanen on ollut myös kolmasvahtina. Hänen kasvattajaseuransa on Saaren Urheilijat, mutta valtaosan pääsarjaurastaan Partanen on edustanut Kiteen Pallo-90:tä.
Partanen voitti urallaan yhdeksän aikuisten SM-mitalia.
Partanen lopetti peliuransa kauteen 2022.
Partanen nimettiin Kiteen Pallo-90:n pelinjohtajaksi kesken kauden 2023.
Saavutukset > Pelaajana

3 SM-kultaa: 1999, 2000, 2005
5 SM-hopeaa: 1997, 2001, 2003, 2004, 2010
1 SM-pronssi: 1998
16 Itä-Länsi-ottelua: 2000, 2002–2007, 2009–2011, 2013–2014, 2016–2019
Sam Jaffe (tuottaja)

Sam Jaffe (21. toukokuuta 1901 – 10. tammikuuta 2000) oli yhdysvaltalainen elokuvavaikuttaja, joka toimi uransa eri vaiheissa muun muassa tuottajana ja kykyjenetsijänä.
Jaffe oli kotoisin New Yorkin Harlemista. Hän aloitti elokuvauransa juoksupoikana Paramountilla jätettyään high schoolin kesken. Jo 22-vuotiaana hän toimi tuotantopäällikkönä Ernst Lubitschin, Josef von Sternbergin ja Rouben Mamoulianin elokuvissa. 1930-luvulla hän työskenteli jonkin aikaa Columbia Picturesin alaisuudessa kunnes perusti oman Jaffe Agency -toimistonsa, joka edusti useita kuuluisia näyttelijöitä ja ohjaajia. 1940-luvulla hän tuotti 20th Century Foxille sotaelokuvan The Fighting Sullivans (1944). Vuonna 1959 Jaffe luopui toimistostaan ja muutti Lontooseen, missä hän tuotti muun muassa elokuvat Elsa – vapaana syntynyt (1966) ja Kauhujen teatteri (1973). Myöhemmällä iällään Jaffe tunnettiin myös impressionistisen kuvataiteen keräilijänä.
Jaffe kuoli 98 vuoden ikäisenä Los Angelesissa, Kaliforniassa tammikuussa 2000.
Aiheesta muualla

Sam Jaffe Internet Movie Databasessa. (englanniksi)
Sam Jaffe Elonetissä.
Sanni Ahola

| Sanni Ahola> Henkilötiedot |
| --- | --- |
Syntynyt: 3. kesäkuuta 2000 (ikä 24) Helsinki
Kansalaisuus:   Suomi
Jääkiekkoilija
Pelipaikka:  Maalivahti
Hanska:  Vasen
Pituus:  171 cm
Paino:  75 kg
Seura
Seura:  St. Cloud State University Huskies
Pelaajaura
Pääsarjaura:  2018–
Aik. seurat:  HIFK
| Mitalit> Naisten jääkiekko.MM-kilpailut  | Mitalit> Naisten jääkiekko.MM-kilpailut  | Mitalit> Naisten jääkiekko.MM-kilpailut  | Naisten jääkiekko>  |
| --- | --- | --- | --- |
|  Pronssia | Yhdysvallat 2024 | jääkiekko |  |
Sanni Ahola (3. kesäkuuta 2000 Helsinki) on suomalainen jääkiekkomaalivahti. Hän pelaa St. Cloudissa sijaitsevassa St Cloudin osavaltionyliopistossa kaudesta 2020–21 lähtien. Hän on pelannut St. Cloud State University Huskiesissa 65 ottelua torjuntaprosentilla 91,7 % ja 2,73 päästettyä maalia ottelua kohden keskiarvolla. Ennen siirtymistä Yhdysvaltoihin Ahola pelasi HIFKissa kaikkiaan 14 Naisten liigan runkosarjaottelua torjuntaprosentilla 90,3 ja kolme pudotuspeliottelua torjuntaprosentilla 92,2.
Ahola on pelannut Suomen maajoukkueessa yhteensä 18 ottelua (tilanne 23. huhtikuuta 2024). Ensimmäisen ottelunsa hän pelasi joulukuussa 2022. Hänet valittiin MM-kilpailuihin 2023, missä hän pelasi kolme ottelua. Sekä hänen torjuntaprosenttinsa (95,7) että päästettyjen maalien keskiarvo (0,67) olivat turnauksen parhaat. Hän kuului myös Suomen pronssijoukkueeseen MM-kilpailuissa 2024 pelaten kuusi ottelua torjuntaprosentilla 91,4. Alle 18-vuotiaiden MM-kilpailuissa hän pelasi kahtena vuonna kaikkiaan kuusi ottelua.
Satakieli (ooppera)

Satakieli (ven. Соловей, Solovjei; ransk. Le rossignol) on Igor Stravinskyn varhaiskauden aikana säveltämä kolminäytöksinen ooppera. Sen libretto perustuu Hans Christian Andersenin satuun ja on säveltäjän ja Stepan Mitussovin kirjoittama. Stravinsky aloitti oopperan säveltämisen vuonna 1908, mutta se jäi sivuun useiksi vuosiksi ja valmistui lopulta vasta vuonna 1914. Oopperan ensi-ilta oli Théâtre National de l’Opérassa Pariisissa 26. toukokuuta 1914.
Samantha Jones (Sinkkuelämää)

| Samantha Jones |
| --- | --- |
Luoja(t):  Candace Bushnell (romaani) Darren Star (televisiosarja)
Näyttelijä(t):  Kim Cattrall
Ensi- esiintyminen:  Sinkkuelämää, jakso 1.01
Henkilötiedot
Koko nimi:  Samantha Jones
Ammatti:  PR-toimiston omistaja
Sukupuoli:  nainen
Ikä:  s. 1958
Asuinpaikka:  New York, USA
Suhteet
Muut sukulaiset:  äiti   isä   kaksi sisarusta
Tutut:  Carrie Bradshaw (ystävä)   Miranda Hobbes (ystävä)  Charlotte York (ystävä)  Jerry "Smith" Jerrod (ex-poikaystävä)   Richard Wright (ex-poikaystävä)
Infobox OKVirheellinen NIMI-arvo: 
Samantha Jones on fiktiivinen henkilö Candace Bushnellin romaanissa Sinkkuelämää, romaaniin perustuvassa yhdysvaltalaisessa televisiosarjassa Sinkkuelämää sekä elokuvassa Sex and the City – Sinkkuelämää. Häntä esittää sarjassa ja elokuvassa näyttelijä Kim Cattrall.
Yleistä

Samantha asuu New Yorkissa, ja omistaa PR-toimiston. Samanthalla on asiakkaina useita julkkiksia. Samantha on kunnianhimoinen ja urasuuntautunut, mutta käyttää myös paljon aikaa hauskanpitoon, kuten ystävien tapaamiseen, miessuhteisiin ja shoppailuun.
Samantha on luonteeltaan suorapuheinen, kunnianhimoinen ja itsevarma eikä näytä helpolla tunteitaan ja heikkouksiaan. Samantha on sarjan naisista vähiten romanttinen eikä varsinkaan sarjan alkuvaiheessa etsi muiden tavoin aviomiestä tai vakavaa ihmissuhdetta. Hän välittää kuitenkin syvästi läheisistä ystävistään ja auttaa ja puolustaa näitä tarpeen tullen.
Tarina

Samanthan parhaita ystäviä ovat Carrie Bradshaw, Miranda Hobbes ja Charlotte York. Samantha viettää paljon aikaa ystäviensä kanssa, ja tapaa heitä jatkuvasti mm. porukan kantakahvilassa. Samantha puhuu ystäviensä kanssa mm. ihmissuhteista.
Samantha suhtautuu kuitenkin ystäväjoukosta ihmissuhteisiin vähiten vakavasti. Varsinkin sarjan alkupuolella Samantha harrastaa paljon yhden illan juttuja eri miesten kanssa. Samanthan elämäntyyli aiheuttaa välillä kiistoja hänen ja huomattavasti konservatiivisemman Charlotten välille. Pahin kiista tulee, kun Charlotte saa selville, että Samanthalla on ollut suhde hänen veljensä kanssa. Neljännellä tuotantokaudella Samantha päättää kokeilla seurustelua naisen kanssa tutustuttuaan taiteilija Mariaan. Suhde loppuu kuitenkin pian, koska Samantha kaipaa miehiä eikä halua yhtä vakavaa ihmissuhdetta kuin Maria.
Samantha tutustuu työasioiden lomassa hotellinomistaja Richard Wrightiin ja tekee tähän vaikutuksen suorapuheisuudellaan ja kunnianhimollaan. Richard palkkaa Samanthan hoitamaan firmansa PR-asioita. Pian tämän jälkeen Richard ja Samantha aloittavat suhteen. Samantha yrittää ensin pitää suhteen pelkkänä seksisuhteena, mutta huomaa pian rakastuneensa Richardiin, ja suhteesta tulee vakavampi. Samantha jättää kuitenkin Richardin saatuaan tämän kiinni uskottomuudesta. Richard yrittää lepytellä Samanthaa ja onnistuu lopulta. Pariskunta palaa yhteen, mutta Samantha jättää pian Richardin uudestaan, koska ei voi luottaa tähän.
Kuudennella tuotantokaudella Samantha tutustuu ravintolassa tarjoilija Jerry Jerrodiin, ja aloittaa suhteen tämän kanssa. Samantha ei halua aluksi vakavaa suhdetta, mutta muuttaa sittemmin mielensä tutustuttuaan Jerryyn paremmin. Samantha saa selville, että Jerry on toiselta ammatiltaan näyttelijä. Samantha vaikuttuu nähtyään Jerryn suorituksen näytelmässä, ja päättää käyttää ammatillisia suhteitaan Jerryn uran edistämiseen. Samanthan neuvosta Jerry ottaa käyttöön taiteilijanimen Smith Jerrod, ja alkaa menestyä näyttelijänä ja mallina.
Samantha saa huonoja uutisia käytyään lääkärillä. Hänellä diagnosoidaan rintasyöpä. Samantha joutuu rankkoihin syöpähoitoihin. Hän menettää hiuksensa ja hänen kuntonsa huononee. Jerry, Carrie, Miranda ja Charlotte ovat kuitenkin hänen tukenaan. Lopulta Samantha paranee syövästä.
Sinkkuelämää-elokuvassa Samantha on muuttanut Jerryn kanssa Jerryn uran takia Los Angelesiin. Sekä Samanthan työelämä että yksityiselämä pyörii nyt paljon Jerryn ympärillä. Vaikka suhde voikin edelleen hyvin, Samantha alkaa kaivata New Yorkia, ystäviään ja elämää sinkkuna. Lopulta hän päättää jättää Jerryn ja muuttaa takaisin New Yorkiin.
Samantha Jones on ainut Sinkkuelämää-sarjan päähahmoista, jota ei nähdä vuonna 2021 alkaneessa And Just Like That... -sarjassa.
Aiheesta muualla

HBO - Sex and the City - Samantha Jones sarjan virallisella sivulla (Arkistoitu – Internet Archive)
Sex and the City - The Movie
MTV3 - Sinkkuelämää - Samantha Jones MTV3:n sivuilla
School Days (Guardians 4:n kappale)

School Days on japanilaisen Guardians 4 -yhtyeen toinen single. Se julkaistiin 2. syyskuuta 2009.
Kappalelista

School Days
Itsuka Doko ka de
School Days (Shugo Chara! Egg Version)
School Days (Instrumental)
Itsuka Doko ka de (Instrumental)
School Gyrls

School Gyrls esiintymässä 2011.
School Gyrls on yhdysvaltalainen trio, johon kuuluvat Mandy Moseley, Monica Anne Parales ja Jacqueline Rae Pyles. Yhtyeen ensilevy School Gyrls julkaistiin 21. helmikuuta 2010.
Aiheesta muualla

Kuvia tai muita tiedostoja aiheesta School Gyrls Wikimedia Commonsissa
Kotisivut (Arkistoitu – Internet Archive)
Saltivska-linja

| Saltivkan linja Салтiвська лінія> Perustiedot |
| --- | --- |
Järjestelmä:  Harkovan metro
Avattu:  10. elokuuta 1984
Tekniset tiedot
Pituus:  10,2 km
Asemia:  8
Raideleveys:  1 520 mm
Sähköistys:  virtakisko, 825 V DC
Saltivkan linja (ukr. Салтiвська лінія, Saltivska linija, ven. Салтовская линия, Saltovskaja linija) on Harkovan metron toinen linja. Linjan ensimmäinen vaihe avattiin 10. elokuuta 1984. Linja on nimetty Saltivkan asuinalueen (ukr. Салтiвка) mukaan.
Linjalla on kahdeksan asemaa, ja sen pituus on 10,2 kilometriä.
Historia

Neuvostoliiton ministerineuvosto hyväksyi suunnitelman Harkovan metron toiseksi linjaksi vuonna 1976 vuosi ensimmäisen linjan, H’olodnohirsko-Zavodska-linjan avaamisen jälkeen. Linjan ensimmäinen vaihe Akademika Barabašova – Istorytšnyi muzei avattiin 10. elokuuta 1984. Toinen osa Istorytšnyi muzeilta eteenpäin Herojiv Pratsiin avattiin 24. lokakuuta 1986.
Neuvostoliiton hajoamisen jälkeen joillekin asemille on annettu uudet nimet vanhojen, neuvostoaikaisten nimien tilalle:
| Asema | Entinen nimi | Vuodet |
| --- | --- | --- |
| Universytet | Dzeržynska ukr. Дзержинська ven. Дзержинская, Dzeržinskaja | 1978–1994 |
| Akademika Barabašova | Barabašova ukr. Барабашова ven. Барабашова | 1978–2004 |
Asemat

Linjan asemat koillisesta lounaaseen ovat:
Herojiv Pratsi (ukr. Героїв Праці, ven. Героев Труда, Gerojev Truda)
Studentska (ukr. Студентська, ven. Студенческая, Studentšeskaja)
Akademika Pavlova (ukr. Академіка Павлова, ven. Академика Павлова)
Akademika Barabašova (ukr. Академіка Барабашова, ven. Академика Барабашова)
Kyjivska (ukr. Київська, ven. Киевская, Kijevskaja)
Puškinska (ukr. Пушкінська, ven. Пушкинская, Puškinskaja)
Universytet (ukr. Університет, ven. Университет, Universitet)
Istorytšnyi muzei (ukr. Історичний музей, ven. Исторический музей, Istoritšeski muzei)
Saltney Ferryn rautatieasema

Saltney Ferryn rautatieasema oli rautatieasema Saltneyn kylässä Flintshiressä, Walesissa. Se sijaitsi Mold Railwayn ja North Wales Coast Linen varrella.